Tonton Teaser Terbaru American Horror Story: 1984
FX telah melancarkan teaser terbaru siri American Horror Story: 1984 yang memberi homage kepada babak ikonik dari filem Psycho arahan Alfred Hitchcock. Anda boleh tonton teaser tersebut dipemain video dibawah. Emma Roberts, Cody Fern, Billie Lourd, Leslie Grossman, dan John Carroll Lynch akan kembali dalam musim terbaru ini bersama-sama beberapa pelakon lain seperti Gus Kenworthy, Zack Villa, DeRon Horton, Matthew Morrison dan Angelica Ross. Bintang filem Goldfinch, Sarah Paulson dan pelakon filem X-Men, Evan Peters dilaporkan tidak akan kembali dalam musim terbaru ini. Begitu juga Billy Eichner yang turut didedahkan tidak akan terlibat dalam musim kesembilan ini. Tahun lalu, Twentieth Century Fox Televisyen telah menyambung dua lagi musim siri ini sehingga musim kesepuluh. Musim kesembilan American Horror Story diberi tajuk 1984 dan akan mula bersiaran pada 18 September akan datang waktu Amerika Syarikat.